Diari Oficial de la Generalitat Valenciana


Sumari del DOGV 4807, del 28-07-2004 (2004/7585)

Notificació de la resolució de l'expedient sancionador número 047/04 SAN, a Odontoval, SL (Totaldent).
------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7585


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució de l'expedient sancionador número 047/04 SAN, a Odontoval, SL (Totaldent). [2004/X7585]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Odontoval, SL (Totaldent) amb últim domicili conegut al c/ Professor Beltrán Báguena, 4 baix de València, resolució de data 16 de juliol de 2004 dictada per la secretària autonòmica de Territori i Medi Ambient en l'expedient sancionador núm. 047/04 SAN, que s'està tramitant a la Unitat d'Inspecció del Territori d'aquesta Conselleria:
  
Examinat l'expedient sancionador instruït a la mercantil Odontoval, SL, com a conseqüència de les actuacions prèvies practicades a l'empara de l'art. 12 del Reial Decret 1.398/1993, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Després de dictar l'acord d'iniciació per la secretària autonòmica de Territori i Medi Ambient, de data 9 de febrer de 2004, nomenades les corresponents instructora i secretària, de conformitat amb el que disposa l'article 135 de la Llei 30/1992, de 26 de novembre, del règim jurídic de les administracions públiques i procediment administratiu comú i de l'article 13 paràgraf 2 del Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Comunicat el dit acord en data 13 de febrer de 2004 en el qual s'imputaven els fets següents:
  
Que l'informe-denúncia núm. 314/03 de data 14 de novembre de 2003 formulat per la patrulla del Servei de Protecció de la Naturalesa (Seprona) de la Guàrdia Civil de València (601a Comandància) respecte de la mercantil Odontoval, SL, franquícia de Totaldent, amb CIF K15134008 que exerceix l'activitat de clínica dental al carrer Professor Beltrán Báguena, 4 de València s'han pogut constatar els següents fets:
  
1. Que en data 10 de novembre de 2003 es va girar visita a les instal·lacions de la mercantil Odontoval, SL, situades a l'adreça anteriorment citada, i es va comprovar que no es troba inscrita en el Registre d'Establiments, Centres i Serveis Sanitaris i Veterinaris de la Comunitat Valenciana de conformitat amb l'article 2 de l'Ordre de 12 de març de 1998, de la Conselleria de Medi Ambient, per la qual es crea i regula el Registre d'Establiments, Centres i Serveis Sanitaris i Veterinaris de la Comunitat Valenciana (DOGV núm. 3224, de 17 d'abril de 1998).
  
2. Que, així mateix, no posseeix:
  
El Llibre Oficial de Control de Residus Sanitaris, en el qual ha de constar l'origen dels residus, la quantitat, la destinació, els mètodes i llocs de tractament, com també les dates de generació i cessió.
  
Els documents de control i seguiment dels residus sanitaris del Grup III i citostàtics a gestor autoritzat.
  
L'informe anual que han de presentar els productors de residus sanitaris del Grup III i citostàtics davant de la conselleria de Territori i Habitatge.
  
Infringeix amb tot això els apartats 1 i 3 de l'article 18 del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris (DOGV núm. 2401, de 5 de desembre de 1994) que estableixen que els centres, serveis i establiments que produïsquen residus sanitaris del grup III i citostàtics, hauran de portar al dia un llibre oficial de control, en el qual haurà de constar l'origen dels residus, la quantitat, la destinació, els mètodes i llocs de tractament, com també les dates de generació i cessió i emplenar el document de control i seguiment que establisca la Conselleria de Medi Ambient, i també presentar davant d'aquesta un informe anual on s'haurà d'especificar, almenys, la quantitat de residus sanitaris gestionats, la seua naturalesa i destinació final.
  
Vista la documentació presentada per la mercantil Odontoval, SL, en data 19 de febrer de 2004, que no ha formulat al·legacions a l'acord d'iniciació, cap fer les següents consideracions:
  
Que el present expedient sancionador s'ha iniciat per dues presumptes violacions de l'article 73.5.a) i del 73.4.c), respectivament, de la Llei 10/2000, de 12 de desembre, de residus de la Comunitat Valenciana en relació amb l'article 2 de l'Ordre de 12 de març de 1998, de la Conselleria de Medi Ambient, per la qual es crea i regula el Registre d'Establiments, Centres i Serveis Sanitaris i Veterinaris de la Comunitat Valenciana i amb els apartats 1r i 3r i 18 del Decret 240/1994, de 22 de novembre, del Govern Valencià, en no disposar del Llibre Oficial de Control de Residus Sanitaris, dels documents de control i seguiment dels residus sanitaris del Grup III i citostàtics a gestor autoritzat i de l'informe anual que han de presentar els productors de residus sanitaris del Grup III i citostàtics davant de la conselleria de Territori i Habitatge, i en no trobar-se inscrit en el Registre d'Establiments, Centres i Serveis Sanitaris i Veterinaris de la Comunitat Valenciana.
  
Que el particular ha presentat còpia del contracte amb l'empresa que retira els residus, còpies dels albarans de recollida, llicència d'activitat de la societat i còpia de la inscripció al Registre d'Establiments, Centres i Serveis Sanitaris i Veterinaris de la Comunitat Valenciana.
  
Que en conseqüència, la falta de documentació que se li imputava en l'acord d'iniciació, falta per presentar el Llibre Oficial de Control de Residus Sanitaris, en el qual ha de constar l'origen dels residus, la quantitat, la destinació, els mètodes i llocs de tractament, com també les dates de generació i cessió i l'informe anual que han de presentar els productors de residus sanitaris del Grup III i citostàtics davant la Conselleria de Territori i Habitatge.
  
Que els fets imputats en l'acord d'iniciació del present procediment sancionador, no han sigut desvirtuats per la mercantil expedientada, que no ha acreditat que posseeix la totalitat de la documentació requerida en la inspecció, per la qual cosa suposem que manca de part d'aquesta.
  
Que en conseqüència, la mercantil Odontoval, SL, ha incorregut en una infracció administrativa en matèria de residus tipificada article 73.4.a) de la Llei 10/2000, de 12 de desembre, de residus de la Comunitat Valenciana en relació amb els apartats 1r i 3r de l'article 18 del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris, i qualificada com greu.
  
Que per raó del principi de proporcionalitat de l'article 131 de la Llei 30/1992 i de l'aplicació de les circumstàncies de l'article 75 de la citada Llei 10/2000 als fets que ens ocupen, concretem la sanció dins dels límits de multa previstos per a les infraccions greus (multa des de 601,02 € fins a 30.050,61 €, excepte en els residus perillosos, que serà des de 6.010,13 € fins a 300.506,05 €), en 6.010,13 euros (sis mil deu euros i tretze cèntims), per la qual cosa la sanció s'imposarà en el seu grau mínim.
  
Vist que en data 4 de maig de 2004, la instructora de l'expedient va dictar proposta de resolució, que va ser notificada mitjançant edicte publicat en el Diari Oficial de la Generalitat Valenciana en data 16 de juny de 2004 (DOGV núm. 4775) i publicació al tauler d'anuncis de l'ajuntament de la localitat de l'últim domicili conegut (València), per haver fracassat l'intent de notificació postal efectuat en data 7 d'abril de 2004 (ha marxat) i el posterior intent del Seprona de la Guàrdia Civil de València, de conformitat amb l'article 59.5 de la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
Vist que la mercantil interessada no ha formulat al·legacions a la citada proposta de resolució en el termini legalment establit per a això de conformitat amb l'article 19 del Reial Decret 1.398/93, de 4 d'agost.
  
Vist que, els fets referits poden constituir una infracció d'acord amb el que tipifiquen els articles 73.4.a) de la Llei 10/2000, de 12 de desembre, de residus de la Comunitat Valenciana amb relació als apartats 1r i 3r de l'article 18 del Decret 240/1994, de 22 de novembre, del Govern Valencià, qualificada com greu.
  
Vist que de conformitat amb l'article 137.3 de la Llei 30/1992, de 26 de novembre, de Règim jurídic de les administracions públiques i del procediment administratiu comú, els fets constatats per funcionaris a qui es reconeix la condició d'autoritat, i que es formalitzen en document públic observant els requisits legals pertinents, tindran valor probatori.
  
Vist que els apartats b) de l'article 75.2 de la Llei 10/2000, de 12 de desembre, de residus de la Comunitat Valenciana, que estableixen que les infraccions greus se sancionen amb multa des de 601,02 € fins a 30.050,61 €, excepte en els residus perillosos, que és des de 6.010,13 € fins a 300.506,05 €, tingudes en compte les circumstàncies per a la fixació de les sancions previstes en l'article 75.1 i l'article 80.1.b) de la citada llei en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003), que atorga competència sancionadora en el supòsit d'infraccions greus a la secretària autonòmica de Territori i Medi Ambient, resolc:
  
Imposar a la mercantil Odontoval, SL, una sanció de 6.010,13 € (sis mil deu euros i tretze cèntims) per una infracció greu tipificada en l'article 73.4.a) de la Llei 10/2000, de 12 de desembre, de residus de la Comunitat Valenciana en relació amb els apartats 1r i 3r de l'article 18 del Decret 240/1994, de 22 de novembre, del Govern Valencià, en no disposar del Llibre Oficial de Control de Residus Sanitaris, en el qual ha de constar l'origen dels residus, la quantitat, la destinació, els mètodes i llocs de tractament, com també les dates de generació i cessió i de l'informe anual que han de presentar els productors de residus sanitaris del Grup III i citostàtics davant d'aquesta conselleria.
  
De conformitat amb l'article 78 de Llei 10/2000, de 12 de desembre, de residus de la Comunitat Valenciana, l'infractor està obligat a la reposició o la restauració de les coses al ser i estat anteriors a la infracció comesa, que consisteix en aquest cas en l'esmena de les deficiències documentals que van ocasionar la incoació del present expedient sancionador i, si no hi procedira, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a la seua costa.
  
Contra aquesta resolució que posa fi a la via administrativa es pot interposar, amb caràcter potestatiu recurs de reposició davant el mateix òrgan que el va dictar, en el termini d'un mes comptador des de l'endemà d'aquell en què tinga lloc la notificació, de conformitat amb el que estableix l'article 116 apartat 1 en relació amb els articles 109 apartat c) i 117 de la Llei 30/92, de 26 de novembre, de Règim jurídic de les administracions públiques i del procediment administratiu comú, en la seua redacció donada per la Llei 4/1999, o bé interposar directament el recurs contenciós administratiu, a elecció del demandant, davant el Jutjat contenciós administratiu de València, seu de l'òrgan que ha dictat l'acte administratiu que s'ha d'impugnar, o davant el Jutjat en la circumscripció del qual tinga el demandant el seu domicili, en el termini de dos mesos comptadors des de l'endemà de la seua notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.
  
En el cas que no es faça ús del seu dret a recórrer haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran de recollir a la Unitat de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir del dia següent al de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Se l'adverteix que si no l'abona en el dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat anteriorment, s'expedeix el present edicte.
  
València, 15 de juliol de 2004.- El sotssecretari: Ramón Doménech Doménech.